อาคเนย์ ออกประกัน เอาใจร้านชำ
ทีคิวเอ็มจับมือกับอาคเนย์ ออกแคมเปญ &#8220;ประกันขวัญใจร้านค้า&#8221; จับกลุ่มร้านค้าขนาดเล็ก ร้านชำ
28 ก.ค. 2559

ทีคิวเอ็มจับมือกับอาคเนย์ ออกแคมเปญ “ประกันขวัญใจร้านค้า” จับกลุ่มร้านค้าขนาดเล็ก ร้านชำ
นายอัญชลิน พรรณนิภา ประธานบริษัท ทีคิวเอ็ม อินชัวร์รันส์ โบรคเกอร์ เปิดเผยว่า บริษัทร่วมมือกับบริษัท อาคเนย์ ประกันภัย เปิดตัวแคมเปญ “ประกันขวัญใจร้านค้า” ภายใต้แนวคิดคุ้มครองร้าน คุ้มครองรถ คุ้มครองของ คุ้มครองคุณ เพื่อให้ความคุ้มครองแบบครบวงจรแก่เจ้าของร้านค้าขนาดเล็ก ร้านชำ หรือเจ้าของธุรกิจเอสเอสเอ็มอี หลังจากสำรวจพบว่าร้านค้าปลีกส่วนใหญ่ต้องการลดความเสี่ยงการประกอบกิจการในชีวิตประจำวัน อาทิ ความเสียหายระหว่างการขนส่งสินค้าอุปโภคบริโภค  อุบัติเหตุ อุบัติภัยต่างๆ รวมถึงเหตุโจรกรรม และค่ารักษาพยาบาลของนายจ้างและลูกจ้าง
นายโชติพัฒน์ พีชานนท์ ประธานกรรมการบริหาร อาคเนย์ กลุ่มธุรกิจประกันและการเงิน กล่าวว่า ผลการสำรวจตลาดที่ได้จากทีคิวเอ็ม ทำให้อาคเนย์สามารถวิเคราะห์หาความต้องการของลูกค้า และคัดเลือกผลิตภัณฑ์ที่เหมาะสมกับกลุ่มเป้าหมายในอัตราเบี้ยที่จับจ่ายได้ ทั้งแบบประกันภัยและประกันชีวิตที่ครอบคลุมความต้องการในชีวิตประจำวันของกลุ่มเป้าหมาย ทั้งพีเอ ประกันรถยนต์ ประกันการขนส่ง และประกันเอสเอ็มอีมียิ้ม